text: Dobbeltdrab: 16 års fængsel til begge 
  26 august 2011 kl. 11.54
  De to mænd der er dømt for dobbeltdrabet i Møgeltønder fik fredag eftermiddag deres strafudmåling: 16 års fængsel.   
  Anklageren krævede fængsel på livstid for begge mænd.
  Forsvarerne til den 33-årige og den 26-årige havde plæderet for en behandlingsdom på baggrund af, at de to skulle lide af posttraumatisk stress-syndrom efter deres tid som soldater i udlandet. 
  
  Anker dom til frifindelse
  En skærpende omstændighed er, at de to mænd planlagde mordene i forvejen, samt at de udførte dem i forening.
  Den 33-årige, der hele tiden har erkendt drabene, modtog dommen. Den 26-årige, der hele tiden har forklaret, at han ikke deltog i drabene, anker til frifindelse.
  